
               ТЕХНИЧЕСКА СПЕЦИФИКАЦИЯ

 1. Предмет на обеществената поръчка – „Инженеринг - проектиране, упражняване на авторски надзор и изпълнение на строително-монтажни работи по обект: „Пристройка за класни стаи и занималня към ОУ „Кочо Мавродиев” в УПИ I, кв.156А, гр.Петрич”.
            
            Цел на поръчката:
Целта на проекта с изграждането на пристройката е преминаване на едносменен  учебен режим на цялото училище.
Новата пристройка е необходимо да отговаря на съвременните изисквания за качество на учебната сграда, достъпност и оборудване, което ще спомогне за развитието на личностният потенциал на учениците и ще осигури възможност за умственото, нравствено и социалното им израстване.

2. Обекти обхват на обеществената поръчка
Обект на поръчката по смисъла на чл. 3, ал. 1, т. 1, б. „б“ от ЗОП е проектиране и изпълнение на строеж.
В изпълнение на Договора за инженеринг се предвижда Изпълнителят по Договора да извърши следните дейности:
· Геодезическо заснемане на терена;
· Допълнителни проучвания при необходимост;
· Изготвяне на инвестиционен проект във фаза Работен проект за обекта, в обхват и със съдържание съгласно Наредба № 4 от 21.05.2001 г. за обхвата и съдържанието на инвестиционните проекти, законовите и подзаконовите нормативни актове на Република България и в съответствие с изискванията на Възложителя;
· Извършване на всички необходими дейности по съгласуване на инвестиционния проект с Възложителя, централни и териториални администрации, специализирани контролни органи и експлоатационни дружества, от името на Възложителя;
· Отразяване на направените препоръки и забележки в хода на провеждане на съгласувателните процедури с Възложителя, централни и териториални администрации, специализирани контролни органи и експлоатационни дружества, и в хода на извършване на оценката за съответствие на инвестиционния проект с основните изисквания към строежите от Консултанта съгласно ЗУТ.
· Получаване на всички необходими становища и разрешения, необходими за извършване на неговата работа, съгласно българското законодателство;
· Законосъобразно, качествено и срочно започване, изпълнение и завършване на строителството, включително доставка на строителни продукти, механизация, работна сила и всякакви услуги и дейности, необходими за изпълнение на строителството в съответствие с техническите спецификации и инвестиционните проекти, съгласно Закона за устройство на територията (ЗУТ) и подзаконовите нормативни актове по прилагането му, всички други действащи нормативни документи и Договора за обществената поръчка;
· Своевременно съставяне на актовете и протоколите по време на строителството в съответствие с изискванията на чл. 163, ал. 2, т. 3 от ЗУТ;
· Съхраняване и предоставяне при поискване от останалите участници в строителството или от контролен орган на строителните книжа, заповедната книга на строежа по чл. 170, ал. 3 от ЗУТ, актовете и протоколите, съставени по време на строителството, и друга техническа документация по изпълнението на строежа;
· Авторски надзор по време на строителството в обем и със съдържание съгласно ЗУТ и подзаконовите нормативни документи по прилагането му;
· Доставка, монтаж и пуск на монтираното оборудване;
· Изготвяне на екзекутивна документация съгласно чл. 175 от Закона за устройство на територията и кадастрални заснемания на обекта в необходимия обхват за изпълнение задълженията на Възложителя, произтичащи от чл. 54а, ал. 2 от Закона за кадастъра и имотния регистър
· Изготвяне на инструкции за експлоатация и експлоатационна поддръжка на монтираното оборудване;
· Проби и изпитвания при завършване на строителните и монтажните работи, където е необходимо;
· Съдействие при организирането и провеждането на необходимите 72-часовите проби при експлоатационни условия на монтираното оборудване, където е необходимо;
· Отстраняване на всички констатирани дефекти в рамките на гаранционния срок;
· Гаранционно обслужване до изтичане на гаранционния срок.
· Изпълнение на административните изисквания съгласно приложимата нормативна уредба.

3. Дейности включени в предмета на поръчката
3.1. Дейност 1 – проектиране 
По отношение изработването на инвестиционния проект настоящите Технически спецификации служат и като Задание за проектиране.
3.1.1. Концепция за съдържанието на инвестиционния проект.
Като част от своята оферта Участникът трябва да представи Концепция за съдържанието на отделните части на инвестиционния проекти за основните проектни решения, съдържащи се в тях. Представената концепция трябва да дава представа за архитектурно – дизайнерските, композиционните и техническите решения, които ще бъдат заложени в проекта. Концепцията трябва да отчита съществуващото застрояване в имота и да предвижда оформяне на единен архитектурен ансамбъл от съществуващата сграда, новата пристройка и прилежащите пространства.
Принципите, върху които трябва да бъде базирана концепцията, са:
· [bookmark: OLE_LINK1][bookmark: OLE_LINK2]Унифициране на техническите решения в инвестиционния проект;
· Висока технологичност на проектните решения, съобразена със съвременните достижения на науката в областта на строителните технологии и материали;
· Еднозначност, пълнота и точност на проектните решения;
· Взаимна съгласуваност на техническите решения, заложени в отделните части на инвестиционния проект;
· [bookmark: _Ref16349307]Съответствие действащите в момента законови и подзаконови нормативни документи във връзка с проектирането и обекта;
· Съответствие на проекта с изискванията на Възложителя.
Идейната концепция трябва да се разработи за изясняване постигането на целите и задачите на инвестиционното предложение. Идейната концепция трябва задължително да съдържа ситуационно решение,идейно решение на фасадите, което има за цел да изясни цветовото решение, идейни етажни разпределения и характерни архитектурни елементи на сградата. Към идейната концепция трябва да се приложат текстова част - обяснителна записка за доказване съответствието на предложението с целите и задачите на проекта, както и 3D визуализации, илюстриращи предвижданите проектни решения и вписването на новопостроената сграда в съществуващата среда.
След приключване процедурата за избор на Изпълнител за инженеринга, Възложителят може да поиска промени в представената идейна концепция и да възлага допълнителни промени за изработването на работният проект, с които се допълват и променят обемът, съдържанието и изискванията към работният проект, с цел неговото детайлизиране и адаптиране към изискванията на Възложителя за функционалност и пригодност по предназначение.
В своето ценово предложение Участникът следва да предложи цена за проектиране, цялостно изпълнение на строежа и упражняване на авторски надзор за пълно, качествено и навременно реализиране на инвестиционното намерение на Възложителя.
            3.1.2. Изготвяне на инвестиционен проект във фаза „Работен проект”
Общи изисквания
Инвестиционният проект трябва да се изготви във фаза „Работен проект“ и да отговаря на изискванията на Закона за устройство на територията (ЗУТ), Наредба №4 за обхвата и съдържанието на инвестиционните проекти, Закона за енергийната ефективност и Наредба №7 за енергийна ефективност на сгради, НАРЕДБА № РД-02-20-3 от 21.12.2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата (ДВ., бр. 5 от 2016 г., попр. бр. 13 от 2016 г.). Сградата и дворното пространство е необходимо и да отговаря и на изискванията на Наредба № 4 /01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хора с увреждания и други нормативни актове свързани със строителство и благоустройство на територията.
Изготвянето на работният проект за нуждите на строителството се възлага на екип от правоспособни проектанти. Инвестиционният проект трябва да е в съответствие с предвижданията на подробния устройствен план, изискванията на чл. 169, ал. 1 и 3, както и с изискванията за осигуряване на здравословни и безопасни условия на труд.
Работният проект следва да бъде надлежно съгласуван с всички експлоатационни дружества и други съгласувателни органи и одобрен от главния архитект на Общината.
В обяснителните записки проектантите следва подробно да опишат необходимите изходни данни, дейности, технико–икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, количествени и стойностни сметки.
Изготвената Количествено - стойностна сметка (КСС) към Инвестиционния проект в частта да обхваща допустимите дейности.
Категорията на строежа ще бъде определена след изготвянето на инвестиционните проекти за обекта.
Процесът на изготвяне на техническата документация се предшества от осигуряване на скица и виза за проектиране. Тези документи се осигуряват от Възложителя.
           С работния проект:
·  се изясняват конкретните проектни решения в степен, осигуряваща възможност за цялостно изпълнение на предвидените видове СМР, удовлетворяващи заданието, а именно изграждане на пристройка за класни стаи и занималня към ОУ „Кочо Мавродиев” гр.Петрич 
·  се осигурява възможност за ползването му като документация за изпълнението на строителството;
·  се осигурява съответствието на проектните решения с изискванията към строежите по чл. 169 от ЗУТ.
ПРОЕКТНИТЕ ЧАСТИ НА РАБОТНИЯ ПРОЕКТ ДА ВКЛЮЧВАТ:
· работни чертежи и детайли, по които се изпълняват отделните видове СМР в следните препоръчителни мащаби:
· ситуационно решение - в М 1:500 и М 1:1000;
· разпределения, разрези, фасади - в М 1:50 и М 1:100;
· детайли - в М 1:20, М 1:5 и М 1:1;
· други чертежи - в подходящ мащаб, в зависимост от вида и спецификата на обекта;
· обяснителна записка, поясняваща предлаганите проектни решения, към която се прилагат издадените във връзка с проектирането документи и изходни данни;
· изчисления, обосноваващи проектните решения;
· подробна количествена сметка;
· количествено-стойностна сметка; 
Целият проект, изработен от Изпълнителя, ще бъде оценен за съответствие със съществените изисквания към строежите и подлежи на одобрение по реда, предвиден в нормативната уредба. Изпълнение на строително-монтажни работи не може да започва преди одобряването на проектната документация по установения от Закона ред.
ОБХВАТ - ЧАСТИ НА РАБОТЕН ИНВЕСТИЦИОНЕН ПРОЕКТ 
	Работният инвестиционен проект следва да е с обхват и съдържание съгласно нормативните изисквания на Наредба №4/2001 г. за обхвата и съдържанието на инвестиционните проекти, а така също и специфичните изисквания на проекта. 
Изпълнителят следва да представи съгласуван с експлоатационните дружества Работен Инвестиционен Проект за изграждането на пристройката, в следния обхват:
1) Част АРХИТЕКТУРА
Следва да съдържа:
1. Обяснителна записка - следва да пояснява предлаганите проектни решения, във връзка и в съответствие с изходните данни, и да съдържа информация за необходимите строителни продукти с технически изисквания към тях в съответствие с действащите норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж; 
2. Ситуационно решение, изработено върху геодезично заснемане, комбинирана скица от кадастралната карта (кадастралния план) и от действащия подробен устройствен план или върху извадка от действащия ПУП, в което се посочват точното местоположение на обекта, разстоянията до регулационните линии, между сградите в имота и до съседните сгради, както и подходът към уличната мрежа;
3. Разпределение на етажа и план на покривните линии, изясняващи размерите и площите на всички помещения и на отворите в тях, предвидените материали или минималните изисквания към тях, за обработката на стени, подове, тавани, стълбища и други части на сградата; Напречни и надлъжни вертикални разрези, изясняващи височините, нивата, наклоните на покривните равнини, изолациите, подовите конструкции и настилки;
4. Фасадни изображения, изясняващи външното оформяне на обемите, употребените материали и тяхната обработка;
5. Фасади - графично и цветово решение за оформяне фасадите на обекта след изпълнение на предвидената допълнителна фасадна топлоизолация. Цветовото решение да бъде обвързано с цветовата гама на материалите, използвани за финишно покритие. Графичното представяне на фасадите трябва да указва ясно всички интервенции, които ще бъдат изпълнени по обвивката на сградата вкл. дограмата по самостоятелни обекти и общи части Да бъде представена визуализация на цветовото решение, изясняваща местоположението и вида на предвижданите цветове на фасадната мазилка. Цветовото решение да бъде съгласувано с Възложителя;
6. Фрагменти от елементи на фасадите;
7. Характерни архитектурни детайли.
8. Количествена сметка за видовете архитектурно-строителни работи

Част архитектурна на работния проект да представя и решения за:
· Изпълнението на хидроизолациите и топлоизолациите на обекта;
· Осигуряване на естественото и изкуственото осветление в помещенията;
· Изпълнението на дограмата, настилките, облицовките и другите видовед овършителни СМР в помещенията, покрива и фасадите;
· Осигуряване на достъпна среда за населението, включително за хората в неравностойно положение;
· Решение за фасадната дограма на обекта, отразено в подробна спецификация на дограмата, която следва да съдържа:
· Схема на всеки отделен вид прозорец, врата или витрина с посочени растерни и габаритни размери, всички отваряеми части с посоките им на отваряне и ясно разграничении остъклени и плътни части;
· Общият необходим брой на всеки отделен вид прозорец, врата или витрина за обекта;
· Единичната площ и общата площ по габаритни размери на всеки отделен вид прозорец, врата или витрина за обекта.
· Разположението на дограмата по фасадата на обекта да се представи в графичен вид с ясна идентификация на всеки отделен вид прозорец, врата или витрина за обекта.
· Растерът и отваряемостта на дограмата да бъдат съобразени със спецификата, експлоатационния режим и хигиенните изисквания на помещенията, които обслужва.
· Мерки за осигуряване на достъпна среда до сградата, в съответствие с изискванията на Наредба №4 от 01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

Изисквания към основните материали: 
· Топлоизолация EPS-F за външно полагане, да съответства на изискванията на БДС EN 13163:2012+ А1:2015/NA:2015.
· Топлоизолация XPS – по покрив, фасади, цокъл и обръщане на отвори, да съответства на изискванията на БДС EN 13164:2012+ А1:2015/NA:2015.
· Водоотблъскваща силикатна мазилка с минимална дебелина 0,3 см; паропропусклива, силно хидрофобна.
· Петкамерна ПВЦ дограма, да съответствува на изискванията на БДС EN 14351-1:2006 + А1:2010/NA:2015. 
· Алуминиева дограма с прекъснат термомост, да съответствува на изискванията на БДС EN 14351-1:2006 + А1:2010/NA:2015.
· Ламинирани МДФ врати с дървесен мотив - Крила 4 см.
· Теракотни плочи с минимална дебелина 10 мм,висок клас на износоустойчивост, да съответстват на изискванията на БДС EN 14411:2013.
· Ламиниран паркет с клас на износване 32 и минимална дебелина 10 мм. Да съответствува на изискванията на БДС EN 13329.
· Хетерогенна винилова настилка със следните характеристики: 
· Минимална дебелина –  2,00 мм, 
· Дебелина на износващия слой от чисто ПВЦ - ≥ 0,65 мм,
· Пожароустойчивост - EN 13501-1 клас Bfl-S1 /трудногорими/
· Шумопоглъщане – EN ISO 717-2   ≥19 dB
· Антибактериална и антисептична обработка - постоянно антибактериално покритие, вградено в цялата дебелина на  продукта.
· Електро статичност < 2 kV съгласно EN 1815
· Мрежа от фибростъкло между слоевете за равномерно разпределение на натоварванията.
· Покритие  на износващия слой - UV-устойчиво, EN 20 105 - B02 degree ≥ 6, (цветовете не се променят при пряка слънчева светлина)
· Да отговаря на изискванията на  EN 685 клас (34-42) и  да има клас на износоустойчивост (група Т ) , съгласно EN 651
· Устойчивост на хлъзгане - DIN 51 130 клас  R10
· Хомогенно, антибактериално, винилово стенно покритие със следните характеристики:
· Минимална дебелина –  1,5 мм.
· Покритие PUR - обработка на повърхността,  добро ниво на поддръжка и химическа устойчивост. 
· Антибактериална и антисептична обработка - постоянно антибактериално покритие, вградено в цялата дебелина на  продукта.
· Ултравиолетова  защита ≥ 6 – цветовете не се променят от пряка слънчева светлина.
· Пожароустойчивост -  Bfl-s1. съгласно EN 13501-1 (трудногорими)
· Електро статичност < 2 kV съгласно EN 1815
· Да отговаря на изискванията на  EN 685 клас (23-31) и  да има клас на износоустойчивост (група F), съгласно EN 649

2) Част КОНСТРУКТИВНА
Проектирането да се изпълни чрез прилагане на европейската система за проектиране на строителни конструкции ЕВРОКОД.
Проектът да предвижда прилагане на съвременни конструктивни решения и строителни технологии, да се спазва изискванията на Регламент /ЕС/ №305/2011 на Европейския парламент и на Съвета от 9 март 2011г. за определяне на хармонизирани условия за предлагането на пазара на строителни продукти или на чл.5, ал.3 от Закона за техническите изисквания към продуктите по отношение на влагането на строителни продукти в строителните конструкции и на националните изисквания за предвидената употреба на строителните продукти. 
Проектът следва да съдържа текстова част, графична част, статически изчисления и оразмеряване както следва: 
- Графична част, съдържаща план на основите с привързване към съществуващия терен, кофражни планове при монолитни стоманобетонни конструкции с означени отвори за преминаване на елементите на сградните инсталации, армировъчни планове за изпълнението на монолитните стоманобетонни конструкции, конструктивно-монтажни чертежи - за дървени, други планове и чертежи, свързани със строително-технологичните решения, конструктивни детайли на архитектурните решения за облицовки, звукоизолация, акустични конструкции, топлоизолации, елементи на интериора и екстериора и др., конструктивни детайли за осъществяване на връзката между елементи на техническата инфраструктура и инсталациите с елементите на строителната конструкция, специфични детайли на елементите на строителната конструкция.
- Обяснителна записка с подробна информация относно необходимите изходни данни, документи и изисквания на заданието за проектиране към част конструктивна, специфичните изисквания на архитектурното решение, меродавни за определяне вида на носещата конструкция, данните за геоложките, хидрогеоложките и други проучвания и за сеизмичността на района на обекта, съображения и обосновка на приетото решение за фундиране в съответствие с конкретните геоложки, хидрогеоложки и други условия, описание на допълнителните мероприятия, които се налагат от конкретните теренни и хидрогеоложки условия, обосновка и описание на приетата строителна система и конструктивни решения, специфични изисквания към другите части на проекта, произтичащи от особеностите на възприетите конструктивни решения, описание на характерни елементи и детайли на конструкцията.
- Към записката да се приложат статически и динамически изчисления по приетите схеми за всички конструктивни елементи, спецификация на предвидените за влагане строителни продукти (материали, изделия) по част конструктивна с технически изисквания към тях в съответствие с действащи норми и стандарти., количествени сметки за СМР.
- Проектът да включва решение за осигуряване на достъпна среда в съответствие с архитектурното предложение.
- Проектът да се представя с оценка за съответствие от физическо лице, упражняващо технически контрол по част „Конструктивна“, включено в списък, изготвен и ежегодно актуализиран от Камарата на инженерите в инвестиционното проектиране. На Възложителя да се представи отделен договор за ТКП /технически контрол в проектирането/. 

3) Част ЕЛЕКТРО
Общи изисквания
- Електрическите инсталации (силнотокови и слаботокови) трябва да осигуряват нормираните параметри на средата за обитаване и/или на работната среда в обекта. 
- Ел. захранването на ГРТ да се осъществи по схема TN-S.
- Представя се с чертежи, обяснителна записка и приложения.
    Чертежите за вътрешните инсталации да съдържат схеми за:
- ел.табла - ГРТ и ел. подтабла;
- осветителна инсталация ;
- заземителна инсталация ;
- мълниезащитната инсталация;
           Обяснителната записка на проектните части за инсталациите да съдържа:
- обосновка на проектните решения, в т. ч. вида и избрания начин на изпълнение на мрежите, инсталациите и инсталационното съоръжаване;
- структурни схеми;
- описание на възприетите технически решения и спецификация на предвидените за влагане строителни продукти (материали, изделия) по част електро с технически изисквания към тях в съответствие с действащи норми и стандарти;
Проектната част се придружава от:
- крайните резултати от изчисленията за избор на апаратура, проводници, осветители, които се отразяват в подходящ вид - описателно, таблично или към графичната част на проекта, необходими за обосноваване на предлаганите проектни решения съобразно изискванията за безопасност по чл. 169 ЗУТ, определени с нормите за проектиране и техническите спецификации;
- количествени сметки по видове СМР;
- спецификация на основните градивни елементи на отделните мрежи.
Електрическите инсталации, които подлежат на проектиране са както следва: 
- Площадкови ел. инсталации след електромер до ГРТ на обекта 
- ГРТ-принципна ел. схема 
- разпределителни ел. под-табла- принципни ел. схеми 
- осветителна, включваща и дежурно осветление 
- евакуационно осветление 
- районно осветление 
- контактна монофазна 
- контактна трифазна 
- ел. бойлери 
- климатизация 
- вентилация 
- слаботокови инсталации-телефонна, интернет, видеонаблюдение около пристройката. 
- пожароизвестяване 
- мълниезащитна 
- заземителна и изравняване на потенциалите 

4) Част ОВиК
По отношение на климатизиране и отопляне на помещенията е необходимо да се изготвят проекти в части „Климатизация" и „Вентилация". 
Предвижда се изграждане на водна конвективна отоплителна инсталация.
Транспортирането на топлоносителя да се извърши в нова тръбна мрежа, изградена от полипропиленови тръби с алуминиева вложка, медни тръби или други с необходимите харакреристики издържащи на температура и налягане. Допуска се колекторите да се изработят от стоманени безшевни тръби. Тръбите да бъдат с необходимата топлоизолация и необходимите фитинги. Да се предвиди арматура гарантираща нужния дебит за всички консуматори.
Отоплителните тела да бъдат алуминиеви глидерни радиатори с изчислената мощност. Над/до входната врати при необходимост да се поставят конвекторни отоплителни тела.   На вход/изход на всяко отоплително тяло да се предвиди спирателна и регулираща арматура. Да се предвидят топла и хидравлична проба на отоплителната инсталация.
Отоплителна инсталация
Отоплителната инсталация трябва да осигурява нормираните параметри на средата за обитаване и/или на работната среда в обекта. 
Чертежите за отоплителните инсталации да съдържат схеми за:
- за отоплителната инсталация - планове на всички етажи (вкл. подземни и тавански), наименование на помещенията, вътрешните им зимни изчислителни температури, данни за типа, размера и топлинната мощност на отоплителните тела;

Изчисленията за част  отопление да съдържа
- Топлинни загуби;
- Хидравлично оразмеряване на системата;
- Спецификация на съоръженията;
Обяснителната записка за част отопление да съдържа:
- Общи изисквания, в които се включват изискванията на другите проектни части, като се прилагат необходимите изходни данни за изпълнение на проектирането;
- Отоплителна инсталация с данни за:
а) предназначението й;
б) обосновката на приетото решение;
в) изчислителните климатични данни, за които са изчислени съответните съоръжения;
Проектната част трябва да се придружава от:
- пълна спецификация на машините, апаратите и съоръженията с подробни данни за параметрите им;
- спецификация на необходимите основни монтажно - инсталационни материали;
- количествени сметки по видове СМР.

5) Част ВиК
Водопроводна инсталация
Да се проектират нови отклоненията на водопровода, за новопроектираната пристройка и подвързване на новопроектираните отоплителни инсталации.
Вътрешната водопроводна инсталация да се предвиди от полипропиленови тръби със съответните диаметри и фасонни части. 
Да се предвидят спирателни кранове на разклонената водопроводна инсталация и на санитарните прибори, където се изискват такива. 

Канализационна инсталация
Да се проектира нова канализационна инсталация.
Канализационната инсталация да се предвиди с ПВЦ тръби и фасонни части. 
Да се проектират и необходимите санитарни прибори, водоотвеждащи арматури, ревизионни отвори, клозетни седала, писоари и тоалетни мивки.  
При проектирането да се спази Наредба № 2 за проектиране, изграждане и експлоатация на сградни водоснабдителни системи, Наредба № РД-02-20-8 за проектиране, изграждане и експлоатация на канализационни системи. 
Да се проектират сградна водопроводна и канализационна мрежа в съответствие с изискванията на Наредба № 4 от 17.06.2005 г. за проектиране, изграждане и експлоатация на сградни водопроводни и канализационни инсталации и съгласно изискванията на изходните данни за проектиране, издадени от „ВиК“ ЕООД – гр. Петрич. 
Да се спазят изискванията на Наредба № Iз-1971 от 29.10.2009 г. за строително - технически правила и норми за осигуряване на безопасност при пожар. 
Дъждовните водни количества да се заустят в хоризонталната канализационна мрежа на сградата при възможност. 
Да се предвидят необходимите дъждоприемни съоръжения (точкови/линейни) за отвеждане на дъждовните води, които ще се формират в пространството около пристройката, в съответствие с вертикалната планировка.
Да се представят чертежи на сградните водоснабдителни и канализационни инсталации и на площадковите водоснабдителни и канализационни мрежи.
Да се представи обяснителна записка, която съдържа изходни данни и общите изисквания на заданието за проектиране, данни за водопроводните и канализационните инсталации с обосновка на избора на инсталацията, начина за оразмеряване на инсталацията и крайните резултати от изчисленията, описанието на най-съществените проблеми, които имат значение за изпълнението на СМР по отношение на свързването с водоизточника и заустването на отпадъчните води, монтажа на съоръженията към мрежите и на санитарните прибори и уреди на сградните инсталации, техническите данни за мрежата, респ. за сградните инсталации, специфичните технологични изисквания при полагането, свързването и изпитването на мрежите и инсталациите или на отделни техни съоръжения и елементи.
Да се представят спецификации на всички съоръжения, свързани с проектните решения на мрежите и инсталациите, с данни за техните технически параметри и спецификация на необходимите основни строителни продукти, когато не са отразени в чертежите, както и подробни количествени сметки на всички видове СМР по част ВиК. 

6) Част ЕНЕРГИЙНА ЕФЕКТИВНОСТ
Обхватът, съдържанието, чертежите и oбяснителната записка се разработват при спазване на изискванията на Наредба № 7 за енергийна ефективност на сгради. 
• Обяснителна записка 
• Технически изчисления 
• Графична част – технически чертежи на архитектурно-строителни детайли и елементи с описание към всеки детайл на геометричните, топлофизичните и оптичните характеристики на продуктите, приложения – технически спецификации и характеристики на вложените в строежа строителни и енергоефективни продукти. 

7) Част ПАРКОУСТРОЙСТВО И БЛАГОУСТРОЯВАНЕ
В територията около пристройката да се предвидят мероприятия за оптимизиране на зелените площи, засаждане на нови дървесна и храстова растителност, като се спази минималния процент за озеленяване за съответната зона.
За околното пространство около него при възможност да се предвиди и съответната паркова мебел (пейки, кошчета за отпадъци), като се приложат детайли и снимков материал.
Проектната част трябва да се изработи върху геодезическа снимка на съществуващия терен, и да включва чертежи, съдържащи ситуационен план, изясняващ особеностите на съществуващия и проектния терен. За проектната част трябва да бъде изработена обяснителна записка, която да съдържа обосновка за функционалното и композиционното решение и обяснения за избраните материали за реализация на проекта.
Към проекта трябва да бъдат приложени количествена сметка за видовете залесителни работи и други видове строително – монтажни работи, и спецификация на предвидените за влагане строителни продукти с технически изисквания към тях в съответствие с действащи норми и стандарти.

8) Част ГЕОДЕЗИЯ (трасировъчен план и вертикална планировка);
- Обяснителна записка 
- Графична част: 
1.чертежи за вертикално планиране, изработени върху кадастрална основа от геодезическото заснемане, с височинно обвързване на всички обекти и съоръжения на техническата инфраструктура, с означения на теренни и проектни коти; 
2.трасировъчен план с подробен координатен регистър, разработен в съответствие с нормативните актове и инструкциите по геодезия и в степен на подробност, необходима за трасирането на обекта. 
Да се направи подробно геодезическо заснемане на съществуващия терен, шахти, ел.стълбове, дървесна растителност и всички др.подобни в необходимия обхват за изработване на инвестиционния проект, който да даде решение за пространственото положение (хоризонтално и вертикално) на обектите в територията.
Да се представи количествена сметка за изпълнение на видовете земни работи и другите видове СМР.

9) Част ПОЖАРНА БЕЗОПАСНОСТ
Проектната част трябва да се изработи с обхват и съдържание, определени съгласно Наредба № 1з-1971 от 2009 година за строително-технически правила и норми за осигуряване на безопасност при пожар и съобразно категорията на сградата, и да съдържа обяснителна записка и графични материали.
Обяснителната записка да съдържа:
· Общи нормативни изисквания, в т.ч. изисквания от другите проектни части;
· Основните характеристики на продуктите, свързани с удовлетворяване на изискванията (пасивни и активни мерки) за пожарна безопасност и отговарящи на техническите спецификации, определени със Закона за техническите изисквания към продуктите.
· Обосновки за приети решения за степента на огнеустойчивост на строежа и неговите елементи;
Графичните материали съдържат:
· нанесени пасивни мерки, спецификации на строителните продукти и защитата на конструктивните елементи, отнасящи се до безопасността при пожар;
· пътища за противопожарни цели, стълби за пожарогасителни и аварийно-спасителни дейности;
· параметри на евакуационните пътища и изходи.
Графичните материали за всяка от активните мерки за пожарна безопасност са елемент и следва да се съдържат в отделните части на инвестиционния проект.

10) ПБЗ е с обхват и съдържание, определени съгласно Наредба № 2 от 2004 година за минималните изисквания за здравословни и безопасни условия на труд при извършване на строителни и монтажни работи.
· Обяснителна записка
· Графична част

11) ПУСО е с обхват и съдържание, съгласно чл. 9 от Наредбата за управление на строителните отпадъци и за влагане на рециклирани строителни материали, приета с ПМС № 267 от 05.12.2017 г..

12) Част СМЕТНА ДОКУМЕНТАЦИЯ – Количествено-стойностна сметка и анализи на единични цени.
Проектът следва да съдържа подробни количествени сметки по всички части. От количествените сметки към всяка проектна част да се изготви обобщена количествено стойностна сметка за обекта. 
Стойността на обекта съгласно обобщената количествено – стойностна сметка не може да надвишава цената за изпълнение на строително – монтажните работи, предложена от Изпълнителя в неговата оферта при участието му в процедурата за възлагане на настоящата поръчка.
Изготвената обобщена количествено – стойностна сметка ще послужи за отчитане и заплащане на извършените и приети строително – монтажни работи при изпълнението на обекта.
В единичните цени на отделните видове СМР, включени в обобщената количествено-стойностна сметка, следва да бъдат заложени всички видове операции, които технологично са необходими за извършване на конкретния вид работа до окончателното й завършване. 
Участниците задължително да включат в предложените единични цени всички разходи за временно строителство, утежнени условия, транспорт на строителни отпадъци, в т.ч. почистване на строителния обект и строителната площадка, товарене и разтоварване на отпадъците, строителна механизация, подемници, стопански инвентар, временни огради, охрана и обезопасяване на строителната площадка и др. Тези разходи няма да се заплащат отделно от Възложителя. При изпълнение на поръчката, избраният за изпълнител участник се задължава да не допуска замърсяване на улици и прилежащото околно пространство, да осигурява опазване на дърветата, тротоарите и площадките и намалява неорганизираните прахови eмисии до минимум чрез оросяване на строителната площадка и пътните настилки в границата на обекта. 
В случай, че в единичната цена не са включени цени за съпътстващи операции, необходими за извършване на дадения вид СМР, няма да се допуска разплащането като допълнителен вид СМР и същите ще се извършват за сметка на Изпълнителя.

[bookmark: bookmark2]            Изисквания за изпълнение на проектирането в работна фаза
· В инвестиционния проект следва да се предвидят продукти (материали и изделия, които съответстват на техническите спецификации на действащите в Република България нормативни актове). Продуктите трябва да имат оценено съответствие със съществените изисквания определени в Закона за техническите изисквания към продуктите (ЗТИП). 
· Обемът и съдържанието на документацията и приложените към нея записки и детайли, следва да бъдат достатъчни за изпълнение на строителните дейности по обекта.
·  Проектно-сметната документация следва да бъде изработена, подписана и съгласувана от проектантите от екипа, с правоспособност да изработват съответните части, съгласно Закона за камарата на архитектите и инженерите в инвестиционното проектиране, като същото се доказва със заверени копия от валидни удостоверения за проектантска  правоспособност и застраховки.
· Всички документи - графични и текстови, по всички части на инвестиционния проект се подписват и подпечатват от проектанта на съответната част и се съгласуват с подпис от проектантите на останалите части и от Възложителя. Не се съгласуват с подпис изчисленията, извършени от проектанта по съответната част. Изпълнителят е длъжен да извърши необходимите корекции и преработки, ако такива се налагат, за своя сметка в срок до 10 дни след писмено уведомление от Възложителя.
· Одобряване на Работния проект и издаване на Разрешение за строеж ще се извърши от общинска администрация след представяне на съгласувана с всички необходими експлоатационни дружества и инстанции техническа документация и оценено съответствие, съгласно чл.166, ал.1, т.1 от ЗУТ.  Оценката за съответствието се извършва от лицето извършващо строителен надзор.
·  Изпълнителят, чрез своите експерти, е длъжен да бъде на разположение на Възложителя през цялото времетраене на строителството.
· В 10 (десетдневен срок от датата регистрацията на комплексният доклад за извършване на оценка на съответствието на инвестиционния проект със съществените изисквания за строежите Възложителят може да изпрати на изпълнителя писмените си възражения и забележки по изпълнението на възложената работа като поиска изпълнителят да допълни, поправи или преработи за своя сметка проекта, поради:
1. непълно, неточно или некачествено изпълнение;
2. несъобразяване с изходните данни и/или с изискванията на възложителя, посочени в съответните приложения към договора;
3. неспазване на действащите нормативни актове и стандарти.
· Изпълнителят е длъжен да извърши необходимите корекции и преработки за своя сметка в срок до 5 календарни дни след писмено уведомление от Възложителя на посочения от Изпълнителя адрес, телефон или електронна поща.
· Допълненият, поправен или преработен проект се предава на възложителя с протокол. По отношение приемането на допълнения, поправен или преработен проект, възложителят има същите права, както по отношение приемането на първоначалния проект.
· Ако някоя от инстанциите, пред които Възложителят представя за съгласуване и/или одобряване инвестиционния проект, откаже съгласуване и/или одобряване, изпълнителят е длъжен в петдневен срок, за своя сметка да допълни, поправи или преработи проекта, съобразно дадените от тази инстанция указания, и да го предаде на Възложителя.
· В 15 (петнадесет) дневен срок, считано от деня на предаването на допълнения, поправен или преработен, съгласуван и/или одобрен работен проект, ако Възложителят не е направил възражения по него, страните подписват протокол, с който се установява съответствието на проекта с изискванията на възложителя и предаването на необходимия брой екземпляри на проекта. 
· При липса на забележки, всички проектни части на всички предадени екземпляри се подписват от Възложителя. 
· Разрешението за строеж на обекта се издава от главния архитект на Община Петрич.
· Одобряването на инвестиционните проекти и издаването на Разрешение за строеж от Главния архитект на община Петрич, е за сметка на Възложителя.
[bookmark: bookmark3]Всяка папка (класьор) от инвестиционния проектите да бъде придружена от подробен Опис, в който да бъде отразен текстовата и графичната част на проекта и на други документи, съдържащи се (папката или класьора).

           3.1.3. Изисквания за представяне на крайните продукти
· Работният проект следва да се представи в три екземпляра на хартиен и един екземпляр на електронен носител в чертожен формат за графичната част и във формат WORD или  EXCEL– текстовата част.
· Файловете на работния проект в електронния носител да бъдат в оригиналния формат, а така също и във формати с разширения DWG, PDF, docx, xlsx. mpp и други еквивалентни на тези.
· Изпълнителят предава на Възложителя завършения краен продукт, като съставя приемо – предавателен протокол.
· Изготвяне на екзекутивна документация.

            3.1.4. Изготвяне и съхранение на документацията
Изпълнителят изработва и съхранява необходима документация  на строежа.
След завършването на строежа изготвената документация се заверява и предоставя на органа издал разрешението за строеж по реда на чл. 175 от ЗУТ.

[bookmark: _Toc313545903][bookmark: _Toc409109023]            3.2. Дейност 2 – ИЗПЪЛНЕНИЕ НА СМР, предвидени в проекта
Изпълнението на СМР се извършва в съответствие с част трета „Строителство” от ЗУТ и започва след издаване на разрешение за строеж от компетентните органи и подписване на Протокол обр.2 за откриване на строителна площадка
Участниците в строителството и взаимоотношенията между тях по проекта се определят от изискванията на раздел втори, част трета от ЗУТ и от указанията, дадени в тези указания за изпълнение.
Строителят (физическо или юридическо лице, притежаващо съответната компетентност) изпълнява СМР за обекта в съответствие с издадените строителни книжа, условията на договора и изискванията на чл. 163 и чл. 163а от ЗУТ.
Във връзка с точното спазване на инвестиционните проекти при изпълнението на СМР Изпълнителя ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на работен проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.
Обстоятелствата, свързани със започване, изпълнение и въвеждане в експлоатация (приемане) на обекта ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството. 
Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.
· Общи изисквания към строежите и изисквания към строителните продукти и материали за трайно влагане в строежите, обекти по проекта
Съгласно Наредбата за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.
Съществените изисквания към строежите, които могат да повлияят върху техническите характеристики на строителните продукти, са:
1)  механично съпротивление и устойчивост (носимоспособност);
2)  безопасност при пожар;
3)  хигиена, опазване на здравето и на околната среда;
4)  безопасна експлоатация;
5)  защита от шум;
6)  икономия на енергия и топлосъхранение (енергийна ефективност).
С отчитане на горните нормативни изисквания, всички строителни продукти и материали, които се влагат при изпълнението на СМР в сградите по проекта, трябва да имат оценено съответствие съгласно горепосочената наредба.
Строежът трябва да бъде изпълнен по такъв начин, че да не представлява заплаха за хигиената или здравето на обитателите или на съседите и за опазването на околната среда при:
· отделяне на отровни газове;
· наличие на опасни частици или газове във въздуха;
· излъчване на опасна радиация;
· замърсяване или отравяне на водата или почвата;
· неправилно отвеждане на отпадъчни води, дим, твърди или течни отпадъци; 
· наличие на влага в части от строежа или по повърхности във вътрешността на строежа.
Всяка доставка на строителната площадката и/или в складовете на Изпълнителя на строителни продукти които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.
На строежа следва да бъдат доставени само строителни продукти, които притежават подходящи характеристики за вграждане, монтиране, поставяне или инсталиране в сградата и само такива, които са заложени в проектите на сградата със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.
Всяка доставка се контролира от консултантът, упражняващ строителен надзор на строежа.
Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.
В строежите трябва да бъдат вложени материали, определени в проектите, отговарящи на изискванията в българските и / или европейските стандарти.
Изпълнителят предварително трябва да съгласува с Възложителя всички влагани в строителството материали, елементи, изделия, конструкции и други подобни. Всяка промяна в одобрения проект да бъде съгласувана и приета от Възложителя.Не се допуска влагането на неодобрени материали и оборудване и такива ще бъдат отстранявани от строежа и заменяни с материали и оборудване, одобрени по нареждане на Възложителя.
Строителните продукти, предназначени за трайно влагане в сградата трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при проектиране на сградите и техните обновявания, ремонти и реконструкции.
· Мостри на строителните продукти, предоставяне на информация на потребителите, чрез етикети, информационни листове и технически каталози от производителите.
Това е всяка техническа документация, която позволява да се установи достоверността на съдържащата се в етикета и информационния лист информация.
В строежите трябва да бъдат вложени материали, определени в проектите, отговарящи на изискванията в българските и/или европейските стандарти.
Изпълнителят предварително трябва да съгласува с Възложителя всички влагани в строителството материали, елементи, изделия, конструкции и др. подобни. Всяка промяна в одобрения проект да бъде съгласувана и приета от Възложителя.
Не се допуска влагането на неодобрени материали и оборудване и такива ще бъдат отстранявани от строежа и заменяни с материали и оборудване, одобрени по нареждане на Възложителя.
Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.
Изпълнителят точно и надлежно трябва да изпълни договорените работи според одобрения от Възложителя инвестиционен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. 
При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.
Изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя. Всяко намаление или увеличение в обемите, посочени в договора, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.
· [bookmark: bookmark7]Изисквания относно осигуряване на безопасни и здравословни условия на труд. План за безопасност и здраве.
По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.
Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.
Изпълнителят е длъжен да спазва одобрения от Възложителя и компетентните органи План за безопасност и здраве за строежа. Изпълнителя следва да осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.
[bookmark: bookmark8]
· Изисквания относно опазване на околната среда.
При изпълнение на строителните и монтажните работи Изпълнителят трябва да ограничи своите действия в рамките само на строителната площадка.
След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.
· Системи за проверка и контрол на работите в процеса на тяхното изпълнение.
Контролът по време на строителния процес се осъществява от: 
• Консултант, осъществяващ строителен надзор съгласно чл. 166, ал. 1,т. 1 от ЗУТ; 
• Инвеститорски контрол на Възложителя.
По време на целия строителен процес от откриване на строителната площадка до подписване на констативен акт за установяване на годността за приемане па строежа (Образец 15) ще се осъществява постоянен контрол върху изпълнението на СМР относно:
• съответствие на изпълняваните на обекта работи по вид и количество с одобрените строителни книжа и КСС: 
• съответствие на влаганите на обекта строителни продукти с предвидените в проектосметната документация към договора - техническа спецификация, КСС, оферта на изпълнителя и др.; 
• съответствие с представените от изпълнителя и приетите от възложителя като неразделна част от договора за изпълнение на СМР линейни календарни планове. 
В рамките на строителния процес ще се извършват проверки на място, които ще включват: 
• проверка на съответствието на реално изпълнени СМР с работните проекти и всички изменения в тях, одобрени от общината; 
• измерване на място на реално изпълнени СМР от Протокола за приемане на извършени СМР за сравняване с актуваните от изпълнителя и одобрени от строителния надзор и инвеститорския контрол (от страна на Общината) количества и тези по КСС; 
• проверка за технологията на изпълнение и качеството на вложените материали и продукти и съответствието им с изискванията на работния проект и обследването за енергийна ефективност; 
• проверка на сроковете на изпълнение в съответствие с приетите графици. 
Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора. 
Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания. 
· Проверки и приемни изпитвания.
Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта. 
Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи. 
Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение и да бъде осъществяван съобразно предложените от Изпълнителя в Техническото му предложение от офертата - Методи и организация на текущ контрол. 
· Съставяне на актове и протоколи съгласно Наредба №3 за актовете и протоколите, които се съставят по време на строителството 
След получаване на Разрешение за строеж и подписване на Протокол обр.2 за откриване на строителна площадка, Изпълнителят, следва да създаде организация за изготвяне и подписване на протоколи, актове и всякаква друга документация, отразяваща изпълняваното строителство, като съобщи писменно на Възложителя и Консултанта/Строителния надзор отговорните технически лица от негова страна за подписване на документите. 
Изпълнителят следва своевременно да уведомява останалите участници в строителния процес относно готовността си за съставяне на протоколи и други документи, придружени с необходимите сертификати и декларации за съответствие и експлоатационни показатели на доставените материали и документация за оборудването. 
· Екзекутивната документация 
Екзекутивната документация необходимо е да съдържа пълен комплект чертежи за действително извършените строителни и монтажни работи.Тя се заверява от възложителя, строителя, лицето, упражнило авторски надзор, от физическото лице, упражняващо технически контрол за част "Конструктивна", и от лицето, извършило строителния надзор. Предаването се удостоверява с печат на съответната администрация, положен върху всички графични и текстови материали. Екзекутивната документация е неразделна част от издадените строителни книжа. 
· Подготовка за приемане и въвеждане в експлоатация 
Въвеждането в експлоатация е свързано със завършване на строителните и монтажни работи и провеждане на необходимите изпитвания и замервания. Приемните изпитвания и замервания да бъдат изпълнени в съответствие с нормативните изисквания. За целта да бъде изготвен и съгласуван с Възложителя и Консултанта специален график за провеждане на изпитанията и замерванията. 
Изпълнителят следва да осигури цялостната организация по провеждането на изпитанията и замерванията. След окончателното завършване на обекта и успешното преминаване на 72-часовите проби и хидравлични изпитания (на ВиК мрежите - вертикални клонове или хоризонтални части в сутерен, ако такива са предвидени в одобрения инвестиционен проект) и замерванията (по част Електро, част Вентилация), ще се инициира подготовката за приемане на обекта и съставяне на констативен Акт 15. 
· Почистване на строителната площадка 
След завършване и тестване на строителните и монтажни работи, Изпълнителят да отстрани от работните площадки всички отпадъци и излишна почва, а също така и временните строителни знаци, инструменти, скелета, материали, строителна механизация или оборудване, които е използвал при извършването па работите. 
· Отстраняване на забележки 
След комисията за приемане на обекта и съставяне на констативен Акт 15 за установяване годността на обекта за въвеждане в експлоатация, ако комисията е отправила забележки, е необходимо в кратък технологично разумен срок същите да бъдат отстранени. 
· Гаранционни срокове 
Минималните гаранционни срокове не могат да бъдат по-малки от минималните срокове, посочени в чл. 20 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министерството на регионалното развитие и благоустройство.

           3.3. Дейност 3 – Упражняване на авторски надзор при изпълнение на строителството
           Изпълнителят, ще упражнява авторския надзор по време на строителството, съгласно одобрените проектни документации и приложимата нормативна уредба посредством проектантите по отделните части на проекта.
При невъзможност на Изпълнителя да осигури на обекта на посочената в поканата дата проектанта, изработил частта от проекта, за която е необходим авторски надзор, Изпълнителят се задължава да оторизира и осигури друг свой специалист, който да се яви на строителната площадка и извърши необходимия авторския надзор. Изпълнителят, чрез своите експерти, е длъжен да упражнява авторския надзор своевременно и ефективно, като се отзовава на повикванията на Възложителя.
Във връзка с точното спазване на инвестиционните проекти при изпълнението на СМР Изпълнителят, посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. 
С осъществяването на надзор от проектантите - автори на отделни части на технически проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.
Авторският надзор ще бъде упражняван след устна или писмена покана от Възложителя във всички случаи, когато присъствието на проектант на обекта е наложително, относно:
· Присъствие при съставяне и подписване на задължителните протоколи и актове по време на строителството и в случаите на установяване на точно изпълнение на проекта, заверки при покана от страна на Възложителя и др.;
· Наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството;
· Изработване и съгласуване на промени в проектната документация при необходимост по искане на Възложителя и/или по предложение на строителния надзор и др.;
· Заверка на екзекутивната документация за строежа след изпълнение на обектите.

         4. Конкретни изисквания към използваните строителни елементи и материали
Сградaтa да се изпълни със стоманобетонна масивна конструкция - плочи, шайби, греди, колони и фундаменти, без сутерен. Всички външни стени да са от керамични тухли, топлоизолирани с подходяща топлоизолация от пенополистирол или плочи от минерална вата, с изчислена дебелина за достигане на по-благоприятен от коефициента на топлопреминаване изискван в Наредба № 7 от 2004 за енергийна ефективност на сгради. Фасадните стени отвън може да са изпълнени с минерална мазилка или каменна/керамична облицовка, или комбинация от тях.
Покривът да е скатен с дървена конструкция и покритие от керемиди, или плосък покрив от стоманобетонова конструкция със съответните топло и пароизолационни пластове. При скатен покрив под керемидите да се изпълнят също съответните топло и пароизолационни пластове за достигане на максимална енергийна ефективност.
Фасадните прозорци да се изпълняват от PVC дограма, U≤1,30W/m²K, 5 – камерна с двоен стъклопакет. Да се предвиди удължен профил на горната част на рамката (щока) на прозорците 50мм и транспортен профил към долната част.
Вътрешните преградни неносещи стени също се изпълняват от керамични тухли.
Около ВиК и ОВК инсталационни пакети да се предвиди полагане на подходяща топлоизолация. 
Да се предвидят необходимите условия за ситуиране и оборудване, така че те да са достъпни и лесни за ползване от лица с двигателни проблеми. Във всички помещения в пристройката да осигуряват лесно и безопасно придвижване на учениците, както и самостоятелно и независимо ползване на елементите на оборудването.
Оразмеряването на пристройката да се съобразява с осигуряването на необходимите минимални площи за отделните му функционални зони, които са обособени в отделни помещения, или са пространствено свързани, с изключение на санитарно-хигиенните помещения.Достъпното санитарно – хигиенно помещение да се оразмери съобразно изискванията за осигуряване на свободно пространство за маневриране с инвалидна количка и за разполагане на санитарните прибори и аксесоарите на санитарното обзавеждане. Във входното предверие, фоайетата и коридорите да се спазват изискванията за достъпност и пряка функционална връзка с помещенията в сградата.
Благоустрояването на околното пространство да се изпълнява от материали, възпрепятстващи хлъзгането (коеф. мин. R10), и с висока износоустойчивост.
Оградата може да е със стоманобетонови основи, цокъл и стоманобетонови или стоманени носещи колони, между които се монтират декоративни ажурни пана или се запълват с тухлена зидария, покрита с мазилка (на плътните участъци). При необходимост от изграждане на подпорна стена, същата да се оразмери и избере съответното сечение. В горният край подпорната стена да завършва с парапет със съответната височина.
Технически изисквания кьм топлофизични характеристики на доставени на строежа продукти за топлоизолация от: полистироли – експандиран (EPS) и екструдиран (XPS) и вати, както и топлоизолационни комплекти (системи) с такива продукти:
Препоръчва се техническите спецификации за строителство да се съставят за топлоизолационни комплекти стандартна или висока технология, която включва най-малко следните елементи:
· Стабилизиран фасаден експандиран полистирол, с коефициент на топлопроводност λ ≤ 0,035 W/mK, със съответна плътност при определени условия на изпитване. 
или
· Стабилизиран фасаден екструдиран полистирол, с коефициент на топлопроводност λ ≤ 0,033 W/m.K, със съответна плътностпри определени условия на изпитване.
или
· Топлоизолационни продукти от пенополиуретан с плътност, съответстваща на - коефициент на топлопроводност  λ ≤ 0,029 W/m.K при определени условия на изпитване.
· Минерални топлоизолационни плочи - λ ≤ 0,038 W/m.K, при определени условия на изпитване.
· еластична лепилна прахообразна смес за лепене на топлоизолационни плочи, съвместима с конкретната топлоизолационна система и основния топлоизолационен продукт;
· еластична лепилно-шпакловъчна прахообразна смес за лепене и шпакловане на топлоизолационни плочи от EPS, за шпакловане на основи от цимент, сглобяеми елементи от бетон, мазилки на циментова основа, термоизолиращи мазилки, за декоративни детайли;
· армираща стъклотекстилна мрежа с алкалоустойчиво покритие за вграждане в топлоизолационната система, съвместима с предлаганата топлоизолационна система;
· импрегнатор-заздравител на дисперсна основа, предназначен за основи, които ще бъдат третирани с продукти от групата на акрилни, силикатни или силиконови продукти според конкретното предназначение;
· отлично защитно и декоративно покритие за външни и вътрешни повърхности, комбинация от акрилен и силиконов полимер, подбрани инертни материали с различен гранулометричен състав, добавки, подпомагащи по-бързото съхнене на продукта, както и оцветители с висока устойчивост към UV лъчи и лоши климатични условия, съдържащи специални антибактериални добавки срещу мухъл и лишеи. Паропропусклива и водоотблъскваща мазилка съгласно архитектурен проект на сградата.
Дебелината на топлинната изолация от съответния вид се оразмерява в проекта на съответната сграда в част „Енергийна ефективност“ и се съобразява с техническите параметри, заложени за съответната енергоспестяваща мярка в енергийното обследване. За изчисляване на коефициента на топлопреминаване U (W/m2K) проектните стойности на коефициента на топлопроводност (λ, W/m.K) се определят в съответствие с БДС EN ISO 10456 „Строителни материали и продукти. Процедури за определяне на декларирани и проектни топлинни стойности.“ 
Проектните стойности на коефициента на топлопроводност може да се определят по: 
1. декларирани стойности, обявени по реда на Наредба № РД-02-20-1 от 2015 г. за условията и реда за влагане на строителни продукти в строежите на Република България, както следва:
а) да е декларирана еквивалентността на условията при изпитването, при които са получени декларираните стойности, в съответните с продуктовите хармонизирани стандарти;
б) измерванията да са проведени при условията на изпитване съгласно БДС EN ISO 10456, в т.ч. дебелина и плътност за идентификация на образеца за изпитване, препоръчителна температура на изпитването (10 °С или 23°С), най-ниско съдържание на влага, изразено в масови части и достигнато чрез изсушаване на образеца, съдържание на влага в състояние на равновесие при температура 23°С и относителна влажност на въздуха 50 %, възраст (стареене) на образеца;
2. измерени стойности (директно измерени или получени индиректно чрез използване на установено съответствие (корелация) с друг технически показател (например плътност); измерванията трябва да съответстват на условията на изпитване съгласно БДС EN ISO 10456, в т.ч. дебелина и плътност за идентификация на образеца за изпитване, препоръчителна температура на изпитването (10 °С или 23 °С), най-ниско съдържание на влага, изразено в масови части и достигнато чрез изсушаване на образеца, съдържание на влага в състояние на равновесие при температура 23 °С и относителна влажност на въздуха 50 %, възраст (стареене) на образеца; хигротермалните характеристики на строителните материали и продукти се определят съгласно БДС EN 12 572;
3.таблични (стандартизирани) стойности – типични стойности, които може да се отчитат от информационно приложение № 4 от Наредба № 7 от 2004 г. за енергийна ефективност на сгради или от други официални източници, когато в приложението няма конкретна информация за продукта; когато е даден набор от стойности в зависимост от плътността, може да се използва интерполация на стойностите.
Посочените по-горе видове топлоизолационни продукти и техническите им характеристики са препоръчителни и не изчерпват приложението на други подобни продукти, които също отговарят на приложимите нормативни изисквания и стандарти, и имат енергоспестяващ ефект при предвидената им употреба (предназначение) в сградите.
Изчисленията, направени в част „Енергийна ефективност“ на инвестиционния проект, са задължителни за спазване от строителя при избора на предвидените за влагане строителни продукти и при изпълнение на топлинна изолация на сградата. Изпълнението на архитектурно-строителните детайли, разработени в част Архитектурна, също са задължителни за строителя, като корекции на архитектурно – строителните детайли се извършват съгласно предвидения законов ред. 
Технически изисквания към доставени на строежа комплекти от сглобени прозорци и врати, които ще се монтират върху фасадите на сградите:
В съответствие с Наредба № 7 от 2004 г. за енергийна ефективност на сгради, на етапа на изпълнение на строителството доставените на строежа комплекти трябва да бъдат придружени с декларация за съответствие от изпитване на типа за доказване на съответствието на продукта с БДС EN 14351-1:2006 и БДС  EN ISO 10077-1:2006, която съдържа най-малко следната информация за:
· коефициента на топлопреминаване на сглобения образец (Uw) в W/m2K;
· коефициента на топлопреминаване на остъкляването (Ug) в W/m2K;
· коефициента на топлопреминаване на рамката (Uf) в W/m2K;
· коефициента на енергопреминаване на остъкляването (g);
· радиационните характеристики - степен на светлопропускливост и спектрална характеристика;
· въздухопропускливостта на образеца;
· водонепропускливостта;
· защитата от шум.
Входните врати на пристройката да са с механизми за самозатваряне антипаник врати. Подпрозоречните външни первази да бъдат от елоксиран алуминий в подходящ цвят. А вътрешните подпрозоречни первази да са от пвц или естествен гранит  с дебелина  ≥ 2 см. в подходящ цвят; 
Технически изисквания към продукти за осветление:
С оглед да се гарантира постигането на качествено, енергийно ефективно и надеждно осветление в коридора и класните стаи,се препоръчва да се използват светлинни източници светодиоди, като същите да отговарят на следните изисквания и да бъдат със следните показатели:
· Цветна температура: CCT≤ 5000K .
· Светлинен поток на осветителя:  Ф ≥ 1200 lm, като по този начин се осигурява хоризонтална осветеност от 75 lx .
· Светлинен добив на осветителя: χ ≥ 110 lm/W.
· Степен на защита IP54, с цел премахване замърсяването на оптичната система на осветителя с прах и инсекти.
· Монтирането на осветителя и присъединяването към електрическото захранване да се извършва без да се отваря осветителя.
· Захранващият блок да осигурява коефициент на пулсации на светлинния поток:  КП ≥ 10%.
· Гаранционен срок на осветителя:  ≥ 5 години.
Светлинен добив на източника за вграждане в осветителите – за светодиодни - не по-малко от 130 lm/W;
Енергиен клас на осветителя – препоръчва се клас A, съгл. Регламент (ЕО) 874/2012.
Среден (номинален) период на работа, по време на който известен брой осветители отказват напълно:
До 5% за период от 5 години.
Всички светлотехнически параметри на осветителя се удостоверяват с протокол от изпитвателна лаборатория.
Минимални изисквания към строителните материали, които ще бъдат вложени в строежа

	№
	Материал
	Минимални изисквания

	1
	Плътност на Топлоизолация ЕPS 10 по фасадни стени
	30кг/м3

	2
	Вътрешна топлоизолация на топлопреносната инсталация
	каменна вата (едностранно каширана с алуминиево фолио

	3
	Вид стъкла в стъклопакет за дограма по фасада
	нискоемисионни (К) стъкла

	4
	Широчина на стъклопакет
	24-28мм

	5
	Дебелина на вложената в профила на РVС дограма армировка
	1,5 мм

	6
	Брой камери на профила
	5 камери

	7
	Широчина на профила
	70мм

	8
	Цвят на РVС дограма 
	Съгласно проекта

	9
	Да са предвиди система за система за уплътняване и изолиране на фуги при монтаж на дограма

	Компоненти на системата:
- уплътнителни ленти за отвън  FLEXBAND, или еквивал.  VARIO или FLEXBAND DUO, или еквивал.;
- уплътнителни ленти за вътре  FLEXBAND, VARIO или FLEXBAND DUO, или еквивал.;     
- монтажно еластично лепило FLEXBANDKLEBER или K+D,или еквивал. ;
- уплътнителна  прекомпресирана лента  VKP DUO, или еквивал.;
- полиуретанова пяна  PUR 65, или еквивал;
- уплътнителна  прекомпресирана лента VKP PLUS, или еквивалент;
- уплътнителни  прекомпресирани ленти VKP TRIO и VKP TRIO BASIC, или други еквивалентни такива




ИЗИСКВАНИЯ КЪМ ШАПКИ И ОБШИВКИТЕ ПО БОРДОВЕ, УЛАМИ, КАЛКАНИ ПОЛИ И ДРУГИ
Шапки и Обшивките по бордове, улами, калкани поли и други, да се изпълнят от праховобоядисана ламарина с дебелина минимум 0,8мм.

      5. НОРМАТИВНА БАЗА
При изпълнение на договорите трябва да бъдат стриктно съблюдавани разпоредбите на следните нормативни документи (списъкът не е изчерпателен):
· Закон за обществените поръчки;
· Правилник за прилагане на Закона за обществените поръчки;
· Закон за устройство на територията 
· Закон за енергийната ефективност 
· Закон за техническите изисквания към продуктите 
· Закон за здравословни и безопасни условия на труд 
· Закон за управление на отпадъците 
· Наредба № 1 от 12 януари 2009 г. за условията и реда за устройството и безопасността на площадките за игра;
· Наредба № 4 за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания;
· Наредба № 4 от 17 юни 2005 г. за проектиране, изграждане и експлоатация на сградни водопроводни и канализационни инсталации;
· Наредба № РД-02-20-8/2013 г. за проектиране, изграждане и експлоатация на канализационни системи;
· Наредба № 2 от 22 март 2005 г. за проектиране, изграждане и експлоатация на водоснабдителни системи;
· Наредба № Із-1971/29.10.2009 г. за строително-технически правила и норми при осигуряване при пожар;
· Наредба № 3/09.06.2004 г. за устройството на електрическите уредби и електропроводните линии;
· Наредба № 3/18.09.2007 г. за технически правила и нормативи за контрол и приемане на електро-монтажните работи;
· Наредба № 8/28.07.1999 г. за правила и норми за разполагане на техническите проводи и съоръжения в населени места;
· Наредбата за управление на строителните отпадъци и за влагане на рециклирани строителни материали /ДВ бр.89 от 2012 г.;
· Други действащи нормативни актове, съгласно публикуван Списък на МРРБ на действащата към момента нормативна уредба по регионално развитие, устройство на територията, геодезия, картография и кадастър, проектиране, изпълнение и контрол на строителството, имащи отношение към предмета на поръчката.

   6. Срок за изпълнение на поръчката 
Максималният срок за изпълнение на поръчката е: 195 /сто деветдесет и пет/ календарни дни. 
Срок за изготвяне на инвестиционен проект: 45/четиридесет и пет/ календарни дни за изработка на работен проект във всички проектни части 
Срок за изпълнение на СМР: 150 / двеста и десет / календарни дни
Срокът за изготвяне на инвестиционния проект започва да тече от датата на подписване на договора за възлагане на поръчката и приключва с предаването на изработения проект на Възложителя, удостоверено с двустранен протокол. След проверка на съответствието на изработения проект с нормативните изисквания, снастоящата техническа спецификация и одобрената от Възложителя идейна концепция за съдържанието на инвестиционния проект, коригирана и допълнена съгласно указанията на Възложителя, Възложителят ще уведоми писмено Изпълнителя. Ако при проверката бъдат установени несъответствия с поставено изискване, Изпълнителят ще бъде длъжен да отрази направените от Възложителя или компетентен орган препоръки и констатации в срок от 5 календарни дни, считано от датата на поучаване на уведомление от Възложителя. След извършването на проверката от Възложителя на изработения проект, и след отстраняването на несъответствията, ако са констатирани такива, страните подписват приемо – предавателен протокол за изработения инвестиционен проект.
Срокът за изпълнение на СМР започва да тече от деня на подписване на Протокол образец 2 за откриване на строителна площадка от Наредба №3 за съставяне на актове и протоколи по време на строителството /ДВ бр.72 от 2003 год./ и изтича с подписването на Констативен акт обр.15 за установяване годността на строежа за въвеждане в експлоатация.

   7. Линеен календарен план за изпълнение на дейностите 
Участниците представят линеен график за изпълнение на поръчката-проектиране и изпълнение на строителството по основни видове СМР, технологичен срок за изпълнение и технологична последователност. Графикът следва да отразява програмата за изпълнение на поръчката (проектиране и изпълнение на СМР) на участника и да е съобразен с действащата нормативна уредба. В графика следва да се посочи времето за изпълнение на всяка една предвидена дейност, както и броят и квалификацията на необходимите строителни лица за всяка една операция.




Забележка: Навсякъде в документацията за участие, където се съдържа посочване на регистър, документ за право на изпълнение на конкретна дейност или правно основание за извършване на конкретна дейност да се чете и разбира "аналогична/и, в зависимост от законодателството на държавата, в която чуждестранният участник е установен". 
Навсякъде в техническата спецификация или в други части на документацията за участие, където се съдържа посочване на конкретен модел, източник, процес, търговска марка, патент, тип, произход, стандарт или производство да се чете и разбира „или еквивалент“.

